Κανονισμός (ΕΚ) αριθ. 2010/2002 της Επιτροπής

της 12ης Νοεμβρίου 2002

για την τροποποίηση του κανονισμού (ΕΚ) αριθ. 1799/2001 για τον καθορισμό των προδιαγραφών εμπορίας που εφαρμόζονται στα εσπεριδοειδή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 545/2002(2), και ιδίως το άρθρο 2 παράγραφος 2,

Εκτιμώντας τα ακόλουθα:

(1) Ο κανονισμός (ΕΚ) αριθ. 1799/2001 της Επιτροπής(3), όπως τροποποιήθηκε από τον κανονισμό (ΕΚ) αριθ. 453/2002(4), καθόρισε τις διατάξεις που αφορούν την ποιότητα, τη διαμέτρηση, την παρουσίαση και την επισήμανση των εσπεριδοειδών.

(2) Η προδιαγραφή που έχει συστήσει για τα εσπεριδοειδή η Οικονομική Επιτροπή των Ηνωμένων Εθνών για την Ευρώπη τροποποιήθηκε τελευταία και προβλέπει τη δυνατότητα διαμέτρησης των εσπεριδοειδών κατά πλήθος καρπών, νέους κανόνες ομοιογένειας στη διαμέτρηση και τη δυνατότητα συσκευασίας εσπεριδοειδών διαφορετικών ειδών στην ίδια συσκευασία που προορίζεται για τον καταναλωτή.

(3) Παράλληλα είναι σκόπιμο να διευκρινιστούν οι ισχύουσες διατάξεις για διάφορα σημεία. Αφενός, δεδομένου ότι το διαμέτρημα 1-X παραδοσιακά τοποθετείται στο εμπόριο υπό την ονομασία "1", πρέπει να προβλεφθεί εναλλακτική ονομασία για το διαμέτρημα αυτό. Αφετέρου, οι ελάχιστες περιεκτικότητες σε χυμό που ισχύουν για τις διάφορες ποικιλίες πορτοκαλιών μπορούν να επικαιροποιηθούν. Τέλος, είναι σκόπιμο να καθορισθεί ότι η υποχρέωση επισήμανσης των κατεργασιών συντήρησης εφαρμόζεται μόνο για τις επεξεργασίες μετά τη συγκομιδή.

(4) Πρέπει, συνεπώς, να τροποποιηθεί ο κανονισμός (ΕΚ) αριθ. 1799/2001.

(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 1799/2001 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Νοεμβρίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 297 της 21.11.1996, σ. 1.

(2) ΕΕ L 84 της 28.3.2002, σ. 1.

(3) ΕΕ L 244 της 14.9.2001, σ. 12.

(4) ΕΕ L 72 της 14.3.2002, σ. 9.

ΠΑΡΑΡΤΗΜΑ

Το παράρτημα του κανονισμού (ΕΚ) αριθ. 1799/2001 τροποποιείται ως εξής:

1. Στον τίτλο II (Διατάξεις που αφορούν την ποιότητα) σημείο B (Προδιαγραφές σχετικές με την ωριμότητα) εδάφιο iii) (Πορτοκάλια), η πρώτη περίπτωση αντικαθίσταται από το ακόλουθο κείμενο:

- Ελάχιστη περιεκτικότητα σε χυμό:

>ΘΕΣΗ ΠΙΝΑΚΑ>

2. Ο τίτλος III (Διατάξεις όσον αφορά τη διαμέτρηση) τροποποιείται ως εξής:

α) το σημείο B (Κλίμακα μεγέθους) τροποποιείται ως εξής:i) ο όρος "1-X" στην πέμπτη στήλη αντικαθίσταται από τους ακόλουθους όρους:"1 ή 1-X·"

ii) προστίθεται το ακόλουθο εδάφιο:"Τα εσπεριδοειδή είναι δυνατόν να διαμετρώνται κατά πλήθος καρπών. Στην περίπτωση αυτή, με την επιφύλαξη ότι θα τηρούνται οι κανόνες ομοιογένειας διαμετρήματος οι προβλεπόμενοι στον τίτλο ΙΙΙ, σημείο Γ, οι καρποί της ίδιας συσκευασίας είναι δυνατόν να επικαλύπτουν δύο γειτονικές κατηγορίες διαμετρημάτων."

β) το σημείο Γ αντικαθίσταται από το ακόλουθο κείμενο:

Γ. Ομοιογένεια

Η ομοιογένεια στη διαμέτρηση αντιστοιχεί στις κλίμακες διαμετρήματος που αναφέρονται ανωτέρω, εκτός από τις ακόλουθες περιπτώσεις:

i) για τους καρπούς που παρουσιάζονται σε διαταγμένες στρώσεις, δέματα ή μοναδιαίες συσκευασίες που προορίζονται για την πώληση στον καταναλωτή, η διαφορά μεταξύ του μικρότερου και του μεγαλύτερου καρπού στο ίδιο κόλο δεν πρέπει να υπερβαίνει τις μέγιστες τιμές που δίδονται στη συνέχεια, για τον ίδιο κωδικό διαμετρήματος ή, στην περίπτωση εσπεριδοειδών με διαμέτρηση κατά πλήθος καρπών, για δύο διαδοχικά διαμετρήματα:

>ΘΕΣΗ ΠΙΝΑΚΑ>

ii) για τους καρπούς που δεν παρουσιάζονται σε στρώσεις διαταγμένες μέσα σε κόλα ή σε σκληρές μοναδιαίες συσκευασίες για την πώληση στον καταναλωτή, η διαφορά μεταξύ του μικρότερου καρπού και του μεγαλύτερου καρπού στο ίδιο κόλο δεν πρέπει να υπερβαίνει το ενδεδειγμένο εύρος διαμετρήματος της κλίμακας διαμετρημάτων ή, στην περίπτωση εσπεριδοειδών με διαμέτρηση κατά πλήθος καρπών, το εύρος σε mm για τον ένα από τους δύο οικείους διαδοχικούς κωδικούς·

iii) για τους καρπούς που παρουσιάζονται χύμα σε κιβώτια μεγάλης χωρητικότητας και τους καρπούς που παρουσιάζονται σε μοναδιαίες συσκευασίες όχι σκληρές (δίχτυα, σακούλες κ.λπ.) και προορίζονται για την πώληση στον καταναλωτή, η διαφορά μεταξύ του πλέον μικρού και του πλέον μεγάλου καρπού στο ίδιο κόλο δεν πρέπει να υπερβαίνει το εύρος που προκύπτει για την ομάδα τριών διαδοχικών διαμετρημάτων της κλίμακας διαμετρήματος.

3. Στον τίτλο VI (Διατάξεις όσον αφορά τη σήμανση), στο σημείο Δ (Εμπορικά χαρακτηριστικά) η τρίτη και τέταρτη περίπτωση αντικαθίστανται από το ακόλουθο κείμενο:

- διαμέτρημα (ή, εφόσον οι καρποί έχουν διαμετρηθεί κατά πλήθος καρπών και επικαλύπτουν δύο διαμετρήματα, ελάχιστο και μέγιστο διαμέτρημα ή διάμετρος) και πλήθος καρπών εφόσον πρόκειται για διαταγμένες στρώσεις,

- ανάλογα με την περίπτωση, ένδειξη όσον αφορά τα συντηρητικά ή άλλες χημικές ουσίες που έχουν χρησιμοποιηθεί στην κατεργασία μετά τη συγκομιδή.